почвени условия районът на отглеждане се намира във:
 —
 провинцията Roi Et с 986 807 rai (6,25 rai = 1 хектар) земя в общини (tambon) в равнината Thung Kula Rong-Hai в областите Kaset Wisai, Suwannabhumi, Pratumrat и Phonsai, както и в подобластта Nong Hee,
 —
 провинцията Surin с 575 933 rai земя в общини в равнината Thung Kula Rong-Hai в областите Ta Tum и Chumpol Buri,
 —
 провинцията Sisaket с 287 000 rai земя в общини в равнината Thung Kula Rong-Hai в областта Rasi Salai и подобластта Silalat,
 —
 провинцията Maharasakham с 193 890 rai земя в общини в равнината Thung Kula Rong-Hai в областта Phayakaphum Pisai,
 —
 провинцията Yasothon с 64 000 rai земя в общини в равнината Thung Kula Rong-Hai в областите Maha Chanachai и Kor Wang.
 5. Връзка с географския район
 5.1. Специфична характеристика на географския район
 Thung Kula Rong-Hai представлява голяма равнина в североизточен Тайланд, обхващаща петте провинции Roi Et, Mahasarakam, Surin, Yasothon и Srisaket. Районът възлиза общо на 2 107 690 rai и се наричаше преди Thung Mah Long или Thung Pu Pa Lan.
 Природните и човешките фактори играят основна роля при производството, и по-специално отглеждането на ориза Khao Hom Mali Thung Kula Rong-Hai. Също така и човешките знания са от съществено значение за производството на този вид ориз, от избирането на качествени семена до спазването на подходящи методи на отглеждане, изграждането на диги и разделянето на наводнените полета на сектори, които могат да задържат достатъчно вода за растежа на ориза. Около 10 дни преди прибирането на реколтата полетата се отводняват. Зрелият ориз се жъне и се изсушава в продължение на 2 или 3 дни, за да се намали влажността му. Точно тези природни фактори и местното знание определят качеството на ориза Khao Hom Mali Thung Kula Rong-Hai.
 5.2. Специфична характеристика на продукта
 Khao Hom Mali Thung Kula Rong-Hai се отнася за неолющен кафяв и бланширан ориз, произведен от чувствителните към светлина сортове Khao Dawk Mali 105 и Kor Khor или RD 15, които се отглеждат през дъждовния сезон в Тайланд в района Thung Kula Rong-Hai и се отличават с естествен аромат.
 Единственият допустим ориз е горепосоченият сорт от определения географски район, тъй като само при тамошните условия се получава ориз с ниско съдържание на амилоза (14 — 16 %) и съдържание на амилопектин от 86 — 84 %. Това позволява на ориза да абсорбира само малка част от водата, в която се вари, и да освободи аромата си. Тези извънредни характеристики са възможни само при уникалните геоморфологични условия в Североизточен Тайланд (вид почва, качество на използваната вода, часове на слънцегреене, малки разлики в температурите, хладно и сухо време в сезона на прибирането на реколтата и т.н.).
 5.3. Причинно-следствена връзка между географския район и качеството или характеристиките на продукта (за ЗНП) или между географския район и специфичното качество, репутацията или друга характеристика на продукта (за ЗГУ)
 „Thung Kula Rong-Hai“ води името се от легендарните „търговци Kula“. Съгласно легендата група местни хора, наречени Kula, поради сухото време през сезона на суша пътуват като търговци през голямата